Title: +038=320.101-OE005T_08-MULTICAL 603 Energimåler Kamstrup - Teknisk beskrivelse.pdf
Kamstrup A/S · Teknisk beskrivelse · 5512-2028_J1_DK_09.2021MULTICAL® 6037.5 Min./maks. beregninger af effekt (P) og flow (Q) MULTICAL 603 registrerer såvel minimum- som maksimumflow og -effekt på både måneds- og årsbasis. Registreringerne kan i sin helhed aflæses via datakommunikationen. Desuden kan de seneste 2 årsregistreringer og seneste 12 månedsregistreringer aflæses i ”USER loop”. Om disse registreringer vises i ”USER loop” afhænger af den valgte displaykode (DDD-kode). Læs mere om DDD-koden i afsnit 3.2.4. I displayet er det muligt at få vist den aktuelle minimums- og maksimumsregistrering for indeværende år og måned. Derudover er det muligt at få vist de historiske data, dvs. minimum- og maksimumværdier registreret for foregående år og måneder. Datoen for, hvornår minimum- eller maksimumværdien er målt vises i displayet i formatet 20YY.MM.DD. Ved seriel aflæsning er det desuden muligt også at se tidspunktet (hh.mm.ss). Nedenfor ses det fulde overblik over registrene.